Obaidi Islamabadi kodu asub ühes vähestest linna kõrghoonetest. Kunagi oli neid rohkem, aga vastasmajaga oli läinud  pisut sandisti, maavärin oli ehitusvead ilmsiks toonud ja kuuskümmend inimest olid selle eest kalleimat võimalikku hinda maksnud. Mustafa Towers, kus meie peatusime, oli aga enne kinnisvarabuumi ehitatud. Rattad jätsime õue, maja ette. Tavaliselt me seda väldime, kuid pumppüssidega 24 h turvateenistus oli ilmselgelt parim, mida siiani saanud oleme. Meil polnud aga veel aimugi, milline külalislahkus meid ees ootamas on.